奧運站係機場鐵路第一個落成嘅車站，原本諗住叫佢做「大角咀站」。1996年7月頭，有傳媒報道地鐵公司考慮改用附近嘅櫻桃街叫佢做「櫻桃站」，反映個站響大角咀舊區外面嘅新發展區。同年7月底，風帆選手李麗珊喺亞特蘭大奧運會為香港攞到奧運金牌，之後舉行嘅傷殘人士奧運會，兩個運動員張耀祥同趙仲粦亦都為香港攞到金牌，地鐵就同港協暨奧委會達成協議，喺嗰年12月16號將個站改做「奧運站」，用嚟表揚香港運動員咁犀利嘅成就，月台嘅牆都有運動員比賽緊嘅畫像。